Apr 09,2015
ఆర్‌ఈసీ ఇష్యూకు అపూర్వ ఆదరణ
           ముంబయి: కొత్త ఆర్థిక సంవత్సరంలో తాజాగా ప్రభుత్వం మొదలు పెట్టిన పెట్టుబడులఉపసంహరణ కార్యక్రమానికి శుభారంభం లభించింది. ప్రభుత్వ రంగ సంస్థ రూరల్‌ ఎలక్ట్రిఫికేషన్‌ కార్పొరేషన్‌ (ఆర్‌ఈసి)లో అయిదు శాతం వాటా విక్రయానికి గాను మొదలైనడిజిన్వెష్ట్‌మెంట్‌ ఆఫర్‌ ప్రక్రియకు మంచి ఆదరణ లభిస్తోంది. ఆర్‌ఈసీ ఇష్యూకు అయిదురెట్లు అధికంగా సబ్‌స్క్రిప్షన్‌ లభించింది. దీని వల్ల ఖజానాకు దాదాపు రూ.1550 కోట్ల మేర ఆదాయం లభించనుంది. సంస్థాగత పెట్టుబడిదారులు మరియు రిటైల్‌ వాటాదారుల నుంచి మంచి ఆదరణ లభించింది దీంతో ఆఫర్‌ మొదలైన తొలి గంటలోనే పూర్తిస్థాయి సబ్‌స్క్రిప్షన్‌ లభించడం విశేషం. ఆఫర్‌ నందు ప్రతిపాదిత 4.93 కోట్ల వాటాలకు గాను 25.24 కోట్ల బిడ్లు దాఖలు అయ్యాయి. ఇది దాదాపు 5.11 రెట్లు అధికం. ప్రభుత్వ నిర్ణయించిన రూ.315 ఫ్లోర్‌ ధరతో ఖజానాకు రూ.1550 కోట్ల వరకు సొమ్ము లభించనుంది. రిటైల్‌ మదుపరుల కోసం అయిదు శాతం డిస్కౌంట్‌తో కేటాయించిన కోటాకు మొత్తం 8.81 రెట్లు అధికంగా సబ్‌స్క్రిప్షన్‌ లభించింది. సాధారణ కేటగిరిలో 4.19 రెట్ల మేర అధిక సబ్‌స్క్రిప్షన్‌ నమోదు కావడం విశేషం.
మీ స్నేహితులకు రికమెండ్ చెయ్యండి